La rondalla de ‘L’Esclafamuntanyes del Garbí’ visita els patis escolars
18 de novembre 2020

  

  

![](/media/ju0dnigp/75c_esclafamuntanyes-gabinet-valencia-victoria-joaquin-rodrigo-1.jpg)  
  

El Gabinet de Promoció del Valencià de l'Ajuntament de Sagunt va iniciar dilluns, 16 de novembre, la primera tanda de les quatre representacions de la rondalla _L’Esclafamuntanyes del Garbí_ que va tindre lloc en el CEIP Victoria i Joaquín Rodrigo a càrrec de la companyia local Camí de Nora. Esta és una de les activitats que la regidoria du a terme per a normalitzar i difondre la llengua i cultura valencianes.

  

Després d'aterrar en el CEIP Victoria i Joaquín Rodrigo, les representacions, que es realitzaran sempre a l'aire lliure i seguint les indicacions sanitàries de cada moment, arribaran en este primer torn a l'alumnat de segon cicle de primària dels CEIP Pinaeta, Baladre, Ausiàs March en els pròxims dies. Per a la regidora de Promoció del Valencià, Mª Josep Soriano, «**és important que, en estos temps d'incertesa, donem recursos a la societat i especialment a l'escola ja que les condicions actuals no permeten als escolars anar al teatre, per això els el portem nosaltres als patis amb la màxima seguretat**».

  

_L’Esclafamuntanyes del Garbí_ fa un recorregut narratiu, musical i participatiu per la nostra geografia, la natura, els seus pobles i la gent del Camp de Morvedre. Esclafamuntanyes, Violeta de Beselga, Bernat de Canyamàs, el monjo del Monestir de Sant Esperit o el Pirata del Grau faran les delícies de la xicalla per mitjà de la tècnica tradicional de transmissió oral i l'important paper didàctic de la música.

  

![](/media/xqsjzjso/75c_esclafamuntanyes-gabinet-valencia-victoria-joaquin-rodrigo-2.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/la-rondalla-de-l-esclafamuntanyes-del-garbi-visita-els-patis-escolars/ "Facebook")
*   [](http://twitter.com/share?url=https://aytosagunto.es/va/actualitat/la-rondalla-de-l-esclafamuntanyes-del-garbi-visita-els-patis-escolars/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-rondalla-de-l-esclafamuntanyes-del-garbi-visita-els-patis-escolars/ "Linked In")
*   [](mailto:?body=https://aytosagunto.es/va/actualitat/la-rondalla-de-l-esclafamuntanyes-del-garbi-visita-els-patis-escolars/)